দৈনিক প্রায় ৭০ থেকে ১০০ জন রোগী আসে নওয়াব ক্লিনিকে। সাতক্ষীরার নানা জায়গা থেকে আসে তারা। বড় অংশই ভ্যানচালক, রিকশাচালক, দিনমজুর বা এ রকম পেশার লোক। কালীগঞ্জ উপজেলা থেকে এসেছেন নিত্য সরকার। পেশায় তিনি দিনমজুর। তাঁর পেটব্যথা রোগ। বললেন, ‘ডাক্তার সাহেব আমার মতো গবিরের শেষ ঠিকানা। বড় ফি দিয়ে ডাক্তার দেখানোর ক্ষমতা আমার নেই। তাই সমস্যা হলেই তাঁর কাছে আসি। অনেক বছর ধরে। ’ এদিকে কোলে বাচ্চা নিয়ে এসেছেন আসমা খাতুন। বললেন, ‘বাচ্চা কাল রাত থেকেই চিত্কার করতাছে। তাই সকাল সকাল চলে এসেছি। হাসপাতালে গেলে বসায় রাখে।